4. ΝΟΜΟΣ υπ’ αριθ. 1994 της 19/25 Φεβρ. 1952 Περί τροποποιήσεως του Α.Ν. 590/1937 «περί πωλήσεως σιγαρέττων και εν γένει ειδών καπνοβιομηχανίας». Άρθρ.1-2.-(Τροποποιούνται τα άρθρ. 7 και 8 Α.Ν. 590/1937, ανωτ. αριθ. 1). Άρθρ.3.-Δια κοινής αποφάσεως των Υπουργών Οικονομικών και Εμπορίου θέλει καθορισθή το εκ μέρους των βιομηχανιών εις ένα έκαστον των δικαιούχων πρατηριούχων εκάστοτε χορηγούμενον κατώτατον ποσοστόν επί της παραγωγής σιγαρέττων. Καπνοβιομηχανίαι χορηγούσαι κατά παράβασιν της ως άνω κοινής αποφάσεως ποσοστά σιγαρέττων εις πρατηριούχους τιμωρούνται κατά τας διατάξεις του παρόντος με τας ποινάς του άρθρ. 11 παρ. 4 του Α.Ν. 590/1937 ως τροποποιείται δια του παρόντος. Άρθρ.4.-Τα άρθρ. 9, 10 και 12 του Α.Ν. 590/37 καταργούνται. Άρθρ.5.-Η υπό του εδάφ. 3 του άρθρ. 11 του Α.Ν. 590/1937 προβλεπομένη χρηματική ποινή ορίζεται εφεξής εις δραχμάς πεντακοσίας χιλιάδας (500.000), η δε του εδαφ. 4 του αυτού άρθρου εις εν εκατομμύριον (1.000.000) δραχμάς. Άρθρ.6.-Όπου εν τω Α.Ν. 590/37 μνημονεύεται Υφυπουργός της Εργασίας νοείται Υπουργός Εμπορίου. 11.Γ.δ.3-4 Καπνοπώλες 